Cаакашвили саясаттан кетпек
"Cаакашвили саясаттан кетпек" | "https://abai.kz/post/155193"
TITLE: Cаакашвили саясаттан кетпек
URL: https://abai.kz/post/155193
META: "Cаакашвили саясаттан кетпек" | "https://abai.kz/post/155193"
DATE: 01.08.2022
AUTHOR(s): Abai.kz
TOTAL WORDS: 91
TEXT: Грузия экс-президентінің адвокаты Валерий Гельбахиани Саакашвили саясаттан кетіп, өзі негізін қалаған "Біртұтас ұлттық қозғалыс" партиясынан шығуға ниетті екенін мәлімдеді. 2013 жылы Грузияның экс-президентіне қарсы төрт қылмыстық іс қозғалды. Олардың екеуі бойынша саясаткер сырттай үш және алты жылға бас бостандығынан айырылды. 2007 жылғы 7 қарашадағы оппозиция митингісін тарату, "Имеди" грузин телекомпаниясының кеңсесін талқандау және 9 млн лари (1 млрд теңгеден астам) көлеміндегі мемлекеттік қаражатын талан-таражға түсіру бойынша істер қаралуда. Өткен жылдың 20 қазанында Саакашвилиге шекараны заңсыз кесіп өтті деген айып тағылды, бұл жағдайда ол бес жылға дейін бас бостандығынан айырылуы мүмкін. Abai.kz
